**Amelia av Leuchtenberg**, på portugisisk *Amélia* (født 31. juli 1812 i Milano, død 26. januar 1873 i Lisboa) var keiserinne av Brasil. Hun ble gift i 1829 med keiser Peter I av Brasil i hans andre ekteskap.

Liv og virke
------------

### Bakgrunn

Amelia var datter av Napoleons stesønn Eugène de Beauharnais og hans ektemake Augusta av Bayern og søster til Sveriges dronning Josefina.

Hun tilbrakte sine første leveår i Milano, der faren residerte som visekonge av Italia. Etter Napoleons abdikasjon dro familien til Bayern og søkte tilflukt hos Amélies bestefar. Denne eleverte den 14. november 1817 hennes far til hertug av Leuchtenberg og fyrste av Eichstätt, slik at familien skulle ha inntekter å leve av.[] Samtidig frasa foreldrene seg navnet Beauharnais, for å dempe den åpenbare forbindelsen til Napoleon, som var falt i unåde,[] og bosatte seg med barna i München, i Palais Leuchtenberg i München. Der tilbrakte Amélie resten av barndomsårene.

Amélies mor visste hun måtte overvinne den problematiske napoleonske avstamningen og få alle sine døtre meget godt gift:[] I 1823 hadde Amélies eldste søster Josephine giftet seg med den svenske kronprins Oscar I, og den nest eldste Leuchtenberg-datteren Eugénie ble i 1826 gift med fyrst Konstantin Hohenzollern-Hechingen.

### Ekteskap med keiser Peter

Hun giftet seg med Peter ved ombud i Bayern i 1829 og så enda en gang i Brasil, dit hun ankom med sin bror Auguste og sin stedatter dronning Maria II, som året før var blitt avsatt fra Portugals trone av sin onkel. Peters utsendinger hadde hatt vanskeligheter med å finne en brud blant Europas dynastier på grunn av Peters rykte om å være brutal og hans utenomekteskapelige relasjon til Domitília de Castro e Canto Melo.[]

Peter ble forgapt i Amelias utseende og grunnla den keiserlige Roseordenen til minne om hennes skjønnhet. Amelia innførte fransk som offisielt språk ved hoffet og organiserte det etter europeisk mønster.[] Hun nektet å aksepterer ektemakens utenomekteskapelige datter Maria Isabel de Goias nærvær ved hoffet.[]

I 1831 abdiserte Peter fra tronen i Brasil. Amelia, som da var gravid, fulgte ham til Europa. Paret bodde først i Paris og Peter forsøkte å gjeninnsette sin datter Maria II på Portugals trone, som var blitt erobret av hans bror Mikael I av Portugal. Da han lyktes med dette og Maria atter ble Portugals monark i 1834 flyttet Amelia til Portugal med sin mann, hvor han straks derpå døde.

### Enke

Amelia flyttet i 1850 tilbake til sitt hjemland Bayern med sin datter Maria Amélia av Brasil. På grunn av datterens sykdom flyttet de til Madeira i 1853, der datteren døde av tuberkulose. Amelia dro så til Portugal, der hun levde frem til sin død.

Hun testamenterte en hel mengde verdier, blant annet det såkalte brasilianske gullserviset og det brasilianske diademet, til sin søster, Sveriges dronning Josefina.[] De har siden da tilhørt det svenske kongehuset.

Referanser
----------

1. 1 2   Genealogics, genealogics.org person ID I00015241, oppført som AmÃ©lie de Beauharnais[Hentet fra Wikidata]
2. 1 2   FemBio-Datenbank, oppført som Amelia Augusta de Braganca, Kaiserin v. Brasilien, FemBio-ID 755, besøkt 9. oktober 2017[Hentet fra Wikidata]
3. 1 2   The Peerage, oppført som Amélie Auguste Eugénie de Beauharnais, The Peerage person ID p11326.htm#i113256, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 11. desember 2014[Hentet fra Wikidata]
5. ↑   Gemeinsame Normdatei, besøkt 31. desember 2014[Hentet fra Wikidata]
6. ↑   basert på følgende heuristikk avledet fra tidslinjen fra andre hendelser[Hentet fra Wikidata]
7. ↑   The Peerage person ID p11326.htm#i113256, besøkt 7. august 2020[Hentet fra Wikidata]

Litteratur
----------

* *Streng geheime Mission. Amélie von Leuchtenberg wird Kaiserin von Brasilien.* In: *Topicos.* Jg. 49, Nr. 1, 2010, ISSN 0949-541X, S. 37 (PDF; 1,8 MB).
* Adalbert Prinz von Bayern: *Die Herzen der Leuchtenberg.* Prestel, München 1963, insb. S. 33–65.
* Ivanir Calado: *Imperariz no fim do mundo. Memórias dúbias de Amélia de Leuchtenberg*. Ediouro, Rio de Janeiro 1997, ISBN 85-00-01037-1.
* Mary Del Priore: *Amor e fidelidade num casamento imperial: Dom Pedro I e Dona Amélia*. In: *Gazeta Imperial*. Jg. 16, Nr. 189, August 2011, S. 8–9.
* Richard Diener: *Die russischen Herzöge Leuchtenberg in Stein an der Traun und in Seeon und ihre Vorgeschichte* (= *Sammelblatt*. Band 101). Historischer Verein Eichstätt, Eichstätt 2009, ISSN 0936-5869, S. 26–42.
* Lígia Lemos Torres: *Imperatriz Dona Amélia*. Elvino Pocai, Sao Paulo 1947.
* Mauricio Paranhos da Silva: *Amélie de Beauharnais, impératrice du Brésil*. In: *Bulletin de la Société Suisse des Américanistes*. Nr. 15, March, 1958, S. 16–30 (PDF; 1,7 MB).
* Guilherme Pereira, Esteves e Rodrigues: *Portugal. Diccionario Historico, Chorographico, Biographico, Bibliographico, Heraldico, Numismatico e Artistico*. Band 4, 1909.

  


|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND **·** LCCN **·** ISNI **·** SUDOC
 |